CELEX: 62022TN0081
Language: sk
Date: 2022-02-11 00:00:00
Title: Vec T-81/22: Žaloba podaná 11. februára 2022 – Euranimi/Komisia

4.4.2022   
            
            
               SK
            
            
               Úradný vestník Európskej únie
            
            
               C 148/37
            
         
      Žaloba podaná 11. februára 2022 – Euranimi/Komisia
      (Vec T-81/22)
      (2022/C 148/49)
      Jazyk konania: angličtina
      
         Účastníci konania
      
      
         Žalobkyňa: European Association of Non-Integrated Metal Importers & distributors (Euranimi) (Brusel, Belgicko) (v zastúpení: M. Campa, D. Rovetta, P. Gjørtler a V. Villante, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil vykonávacie nariadenie Komisie (EÚ) 2021/2012 zo 17. novembra 2021, ktorým sa ukladá konečné antidumpingové clo a s konečnou platnosťou vyberá predbežné clo uložené na dovoz plochých výrobkov z nehrdzavejúcej ocele valcovaných za studena s pôvodom v Indii a Indonézii, (1) ako bolo uverejnené v Úradnom vestníku Európskej únie z 18. novembra 2021, pokiaľ ide o opatrenia prijaté v súvislosti s antidumpingovým konaním AD670;
               
            
                  —
               
               
                  uložil Európskej komisii povinnosť nahradiť trovy konania žalobkyne
               
            
         Dôvody a hlavné tvrdenia
      
      Na podporu svojej žaloby žalobkyňa uvádza tri žalobné dôvody.
      
                  1.
               
               
                  Prvý žalobný dôvod je založený na porušení článku 3 ods. 4 nariadenia Európskeho parlamentu a Rady (EÚ) 2016/1036 (2) vzhľadom na kumulatívne posúdenie účinkov dovozu z dotknutých krajín – porušenie práva na obranu žalobkyne – zjavne nesprávne posúdenie
               
            
                  2.
               
               
                  Druhý žalobný dôvod je založený na porušení článku 3 ods. 2 nariadenia (EÚ) 2016/1036, vzhľadom na posúdenie ujmy a príčinnej súvislosti s výrobkami s pôvodom v Indii a Indonézii – zjavne nesprávne posúdenie
               
            
                  3.
               
               
                  Tretí žalobný dôvod je založený na nesprávnom posúdení záujmov Únie na uložení antidumpingových ciel.
               
            
         (1)  Vykonávacie nariadenie Komisie (EÚ) 2021/2012 zo 17. novembra 2021, ktorým sa ukladá konečné antidumpingové clo a s konečnou platnosťou vyberá predbežné clo uložené na dovoz plochých výrobkov z nehrdzavejúcej ocele valcovaných za studena s pôvodom v Indii a Indonézii (Ú. v .EÚ L 410, 2021, s. 153).
      
         (2)  Nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (Ú. v. EÚ L 176, 2016, s. 21).